OpenLLM-France/wikimedia huggingface dataset:
# Joaquín María Egia

Joaquín María Egia Agirre (Azkoitia, 1733ko otsailaren 2a - Gasteiz, 1803), Narrosko hirugarren markesa, gipuzkoar zientzialari eta politikaria izan zen.

## Bizitza

Frantzian egin zituen filosofia eta zientzietako ikasketak. Azkoitira itzulitakoan, Peñafloridako kondeak Intxaustiko jauregian antolatzen zituen elkarrizketetan hasi zen parte hartzen, eta jarduera haren fruitu sortu zen Frantzisko Xabier Munibe Peñafloridako kondeak, Ignacio Manuel Altunak eta Egiak berak osaturiko hirukote ilustratua, Azkoitiko Zalduntxoak deitua. Geroago sortu zuten Euskal Herriaren Adiskideak elkarteko idazkaria izan zen, hil arte. 1758an Gipuzkoako Ahaldun Nagusi bilakatu zen.
Konbentzio Gerran (1794-1795), Gipuzkoako gerrarako diputatua izan zen; kritika ugari jaso zuen Frantziako Iraultzaileen ideien alde egiteagatik. Gerra amaitutakoan berreskuratu zituen Euskal Herriaren Adiskideak elkarteko karguak. Fisika, kimika eta mineralogiako lanak egin zituen, batez ere, eta Encyclopédie lanaren aldeko sutsua izan zen. Itzal handiko gizona izan zen; gutun ugari idatzi zioten elkarri Egiak eta Voltairek. Frantziako eta Espainiako akademia eta kultura-elkarte anitzeko kide izan zen.
Espainiar Inkisizioak Frantziako ilustratuen ideiak zabaltzeagatik de levi uko egitera zigortu zuen. Pietro Metastasioren La clemenza di Tito gaztelaniara itzuli zuen eta Elogio de Peñaflorida idazlanaren egilea da. Zarautzen bizi izan zen, Narros jauregian hain zuzen ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Auñamendi Eusko Entziklopedia. Joaquín María de Eguía Aguirre. .
* ↑ Gran Enciclopedia Larousse. Bartzelona: Planeta ISBN 84-320-7370-9..
* Datuak: Q5943723
# Joaquín Otamendi

Joaquín Otamendi Matxinbarrena (Donostia, 1874 – Madril, 1960ko ekainaren 11) gipuzkoar arkitektoa izan zen. Madrilen lan egin zuen Antonio Palacios galiziarrarekin batera. Biek Madrilgo Komunikabideen Jauregia eraiki zuten.
* Datuak: Q5932291
* Multimedia: Joaquín Otamendi / Q5932291
# Joaquín Murieta

Joaquín Murieta (edo Murrieta) (1829-1853), El Doradoko Robin Hood ere deitua, mexikar pertsonaia mitiko bat izan zen. Bere istorioa Kalifornian kokatzen da 1850eko hamarkadako urrearen sukarraren garaian. Era batera edo bestera, aktibista politiko batzuentzat bere izenak Latinoamerikako erresistentzia sinbolizatu du, anglohiztunek Kaliforniako lurretan zuten nagusitasun ekonomiko eta kulturalaren aurrean.

## Kanpo estekak

* Datuak: Q522843
* Multimedia: Joaquin Murrieta / Q522843
# Joaquín Navarro

Joaquín Navarro Estevan (Almeria, 1939ko irailaren 19a - Madril, 2007ko apirilaren 28a) epaile eta politikari espainiarra izan zen. Haren pentsamoldea sozialista eta marxistatzat jo daiteke.
Zuzenbidean lizentziatu zen Granadako Unibertsitatean. Zuzenbidearen filosofiako irakaslea izan zen Salamancako Unibertsitatean 1962-63 urte bitartean, baita Madrilgo Sindikatu-Eskolan (1965-69) eta UCM unibertsitatean (1967-69) ere. Halaber, instrukzio-epailea (1971-77) eta Madrilgo Auzitegi Probintzialeko Hamargarren Aretoko magistratua izan zen.
Politikari gisa, PSP alderdiko almeriar senataria izan zen 1977-79 urte bitartean. PSOE alderdiko espainiar legebiltzarkidea izan zen baita ere, 1980an bere eserlekua utzi egin zuela Felipe Gonzalezekin desadostasunak izan zirela medio. Urte berean, 1980an, alegia, Justizia Batzordean zeukan kargua ere utzi zuen, tramitatzen ari ziren Lege Antiterroristak demokraziaren oinarrizko eskubideak urratzen zituela uste baitzuen.
Hedabide ezberdinetan partehartzaile aktibo eta konprometitua izan zen, besteak beste, RNE irratian edota El Mundo egunkarian, haien ildo politiko ofizialen aurka sarritan agertuz. Artikulu eta elkarrizketa ezberdinetan esandakoengatik multa bat baino gehiago jaso zituen.
Euskal Herrian ematen diren atxiloketa askoren estrategia publikoki salatu zuen, besteak beste, Hautsitako leihoa dokumentalean, inkomunikazioa aitorpen faltsuak lortzeko estatu-tresna gisa erabiltzen dela salatuz.

## Idazlanak

* Navarro, Joaquin; Teran, Rocio. La judicatura: hablando con Joaquín Navarro. Acento Editorial, 1994. ISBN 84-483-0065-3
* Navarro, Joaquin. Manos sucias: el poder contra la justicia. Temas de hoy, 1995. ISBN 84-7880-571-0
* Navarro, Joaquin. Palacio de injusticia: sin esperanza y sin miedo. Temas de hoy, 1998. ISBN 84-7880-907-4
* Navarro, Joaquin. Tiempo de ceniza: la libertad acorralada. Tres Cantos (Madril): Foca, 2002. ISBN 84-95440-16-4
* Navarro, Joaquin. Homenaje a Euskal Herria. Tafalla: Txalaparta, 2003. ISBN 84-8136-299-9
* Navarro, Joaquin. 25 años sin Constitución. Tres Cantos (Madril): Foca, 2003. ISBN 84-95440-35-0

## Erreferentziak

* ↑ (Gaztelaniaz) Joaquin Navarrori buruzko artikulua Kaos en la red webgunean
* ↑ (Gaztelaniaz) 600.000 pezetako isuna Epaitegi Goreneko epaile batzuk iraintzeagatik (1999)
* ↑ (Gaztelaniaz) 300 euroko isuna Garzon iraintzeagatik (2006)
* ↑ (Gaztelaniaz) Hautsitako leihoa dokumentalaren kritika Gara egunkarian

## Kanpo estekak

* (Gaztelaniaz) Joaquin Navarroren almeriar legebiltzarreko senatari-fitxa
* (Gaztelaniaz) Joaquin Navarroren espainiar legebiltzarreko diputatu-fitxa
* Datuak: Q3814620
# Joaquín Navarro-Valls

Joaquín Navarro-Valls (1936ko azaroaren 16a, Cartagena – 2017ko uztailaren 5a, Erroma) espainiar mediku eta kazetari bat izan zen, Opus Dei erakunde ultrakatolikoaren kidea ere bazen. Joan Paulo II.a aitasantuaren pontifikatuan zehar 22 urtez (1984-2006) Egoitza Santuaren bozeramailea izateagatik ezaguna. Benedikto XVI.a aitasantuarekin ere 26 hilabetez lan egin zuen.

## Obra

* La manipulación publicitaria, Bartzelona, Dopesa, 1971
* La familia y el mundo actual, Bartzelona, Institución Familiar de Educación, 1976
* La familia y la educación, Caracas, AYSE, 1978
* Fumata Blanca, Madril, Rialp, 1978 ISBN 9788432119699
* Datuak: Q711538
* Multimedia: Joaquin Navarro Valls / Q711538
# Joaquín Peiró

Joaquín Peiró Lucas (Madril, Espainia, 1936ko urtarrilaren 29a - Madril, Espainia, 2020ko martxoaren 18a) espainiar futbolaria eta futbol-entrenatzailea izan zen. Atletico Madril eta Football Club Internazionale Milano taldeetako futbolari historikoa izan zen.

## Taldeak
### Jokalari bezala

| Taldea | Herrialdea | Urteak |
| Real Murcia | Espainia | 1954-1955 |
| Atlético de Madrid | Espainia | 1955-1962 |
| Torino | Italia | 1962-1964 |
| FC Inter Milano | Italia | 1964-1966 |
| AS Roma | Italia | 1966-1970 |

### Entrenatzaile bezala

| Taldea | Herrialdea | Urteak |
| Atlético Madrileño | Espainia | 1980-1985 |
| Granada CF | Espainia | 1987-1988 |
| Unió Esportiva Figueres | Espainia | 1988-1989 |
| Atletico Madril | Espainia | 1989-1990 |
| Real Murcia | Espainia | 1991-1992 |
| CD Badajoz | Espainia | 1997-1998 |
| Málaga CF | Espainia | 1998-2003 |
| Real Murcia | Espainia | 2003-2004 |

## Palmaresa
### Jokalari bezala

* 2 Kontinentearteko Futbol Kopa: 1964 eta 1965 (FC Inter Milano)
* 1 Txapeldunen Liga: 1964/65(FC Inter Milano)
* 1 Europako Futbol Errekopa: 1961/62 (Atletico Madril)
* 2 Serie A Liga: 1964/65 eta 1965/66 (FC Inter Milano)
* 2 Errege Kopa: 1960 eta 1961 (Atletico Madril)
* 1 Italiako Futbol Kopa: 1969 (AS Roma)

### Entrenatzaile bezala

* 1 Intertoto Kopa: 2002 (Málaga CF)
* Datuak: Q982732
* Multimedia: Joaquín Peiró / Q982732
# Josu Esnal

Josu Esnal Arrizabalaga (Donostia, 1966 – 2018ko maiatzaren 22a) euskaltzale donostiarra izan zen.
Herri Ametsa Ikastolan ikasi zuen eta lanbide ezberdinak izan zituen arren, komertzial lanetan ibili zen gehienbat. Zenbait komunikabidetan lan egin zuen: ETBko artxiboetan, Herri Irratia, Euskadi Irratia... Sagardo Gorenak taldearentzat ere lan egin zuen, komunikazioa kudeatzen.
Euskalgintzan, Donostiako Parte Zaharreko Arrano elkarte euskaltzalean parte hartu zuen, eta Egunkaria Sortzen taldean ere bai. Euskal Kulturaren Batzarreen sorreran eta koordinazioan lan egin zuen.
Bere azken urteetan Gure Esku Dago dinamikan ere parte hartu zuen.

## Erreferentziak

* ↑ «Josu Esnali azken agurra» irutxulo.hitza.eus (Noiz kontsultatua: 2018-08-28).
* ↑ Berria.eus. «Josu Esnal euskaltzaleari azken agurra egingo diote gaur, Polloeko hilerrian» Berria (Noiz kontsultatua: 2018-08-28).
* Datuak: Q56273322
# Josu Goia

Josu Goia Etxeberria (Bera, 1947ko martxoaren 2a - 2018ko azaroaren 3a) nafar politikari eta artista izan zen.
Politikagintzan eta kulturgintzan aritu zen, eta sorterrian alkate izan zen Euskal Herritarrok-ekin, 1999tik 2003ra, hiru legealditan zinegotzi aritu eta gero. Alkate zela, Udalbiltzako kide izan zen. 2003an berriro aurkeztu zen, baina Espainiako Auzitegi Gorenak ezker abertzaleko zerrenda ugari debekatu zituen; tartean, Beraginez, Goia zerrendaburu zuen hautagaitza. Beste zerrendarik aurkeztu ez, eta hauteskundeak berriro egin zituzten 2003ko urrian. EAk gobernatu zuen hurrengo lau urteetan.
Herri Batasuneko lehen mahai nazionalean hartu zuen parte, eta Egin egunkariko Administrazio Kontseiluan ere egon zen. Nafarroako legebiltzarkide ere izan zen lehen Parlamentuan, 1979an.

## Erreferentziak

* 1 2 «Josu Goia ezker abertzaleko buruzagi ohia hil da» Berria 2018-03-11 CC BY-SA 4.0 lizentziapean.

## Kanpo estekak

* Datuak: Q58193405
# Josu Etxaburu

Josu Etxaburu Osa (Ondarroa, Bizkaia, 1961eko urriaren 9a) euskal irakaslea da. 2019ko martxoaren 31z geroztik Gure Esku Dago erabakitzeko eskubidearen aldeko plataformaren bozeramailea da, Angel Oiarbide eta Zelai Nikolas ordezkatuz, Amalur Alvarezekin batera.

## Bizitza

Ondarroako institutuan ikasi zuen, eta gerora Magisteritza ikasketak egin zituen Mondragon Unibertsitatean, Euskal Filologian espezializaturik. Ondoren Deustuko Unibertsitatean Euskal Filologian lizentziatu zen, eta graduondoko Euskal Kultura ikasketak ere burutu zituen bertan. Bartzelonako Unibertsitate Autonomoan Ikasketa-zentroen Zuzendaritza graduondoa ikasi zuen, eta Euskal Herriko Unibertsitatean Hizkuntza Plangintza graduondoa zein Hizkuntzen Irakaskuntzara Aplikatutako Hizkuntzalaritza (Euskara) masterra burutu zituen.
32 urtetako ibilbidea du irakaskuntzan, itunpeko ikastetxeetan nahiz ikastetxe publikoetan. 20 urtez Elorrioko institutuan Euskara eta Teknologia ikasgaietako irakaslea izan da. 16 urtez ikastetxe horretako zuzendaria ere izan da, urte horietan zehar Bigarren Hezkuntzako Ikastetxe Publikoetako Zuzendarien Elkarteko (BIHE) lehendakaria izan da. Honetaz gain 2 urtetan zehar HEIZEko (Herri Ikastetxeetako Zuzendari/Zuzendaritza Taldeen Elkartea) presidentea ere izan da.
2018az geroztik Dantzerti Euskadiko Arte Dramatiko eta Dantza Goi Mailako Eskolako zuzendaria da.
Mendebaldeko Sahararen aldeko Ondarroako Yaalah elkarteko kidea da. Aurretik ere Elorrioko institutuko ikasleekin hainbat elkartasun bidaietan parte hartu izan du saharar errefuxiatuen kanpamentuetara.

## Gure Esku Dago

Hasieratik Gure Esku Dago plataformako kidea da, eta azken urteetan zuzendaritzako kidea ere izan da. Zelai Nikolas eta Angel Oiarbidek bozeramaile kargua utzi zutenean bera izan zen lan horretan jarraitzeko hautatua, Amalur Alvarezekin batera. 2019ko martxoaren 31n Bilboko Euskalduna Jauregian egindako ekitaldian hasi zen bozeramaile lanetan.

## Erreferentziak

* ↑ (Gaztelaniaz) Dantzerti. «Josu Etxaburu Osa - Dantzerti» www.dantzerti.eus (Noiz kontsultatua: 2019-03-30).
* ↑ (Gaztelaniaz) «Josu Etxaburu: “Ha llegado la hora de que los sectores que apostamos por la pública nos hagamos valer ”. Deia, Noticias de Bizkaia» Deia (Noiz kontsultatua: 2019-03-30).
* ↑ (Gaztelaniaz) «Los profesores de Dantzerti hablan de la Escuela Superior de Arte Dramático y Danza» www.eitb.eus (Noiz kontsultatua: 2019-03-30).
* ↑ Berria.eus. «Plazara ohitutako irakaslea» Berria (Noiz kontsultatua: 2019-03-30).
* ↑ «Amalur Alvarez eta Josu Etxaburu izango dira Gure Esku Dagoren bozeramaile berriak» www.eitb.eus (Noiz kontsultatua: 2019-03-30).
* Datuak: Q62579401
# Josu Estarrona Elizondo

Josu Estarrona Elizondo (Gasteiz, 1981) Euskal Herriko musikalari, irakasle, Altsasuko Musika eta Dantza Patronatu-Zuzendari eta, 2016ko ekainaren 1etik, EH Bilduko legebiltzarkidea da, Eusko Legebiltzarrean.

## Ibilbidea

Musikologian lizentziatua, Nafarroako Goi Mailako Musika Kontserbatorioan, goi mailako tituluduna da zehar txirulan (Nafarroako Kontserbatorioaren eskutik) eta Eusko Ikasketetan, Giza-Zientziak eta Natura-Zientzietan espezializatua, EHUren eskutik. Diseinu kulturaleko titulu espezializatu bat du ere, KUIren eskutik. Aipatu bezala, 2016. urtetik aurrera, eusko legebiltzarkidea da Gasteizen, Sortuko kide zen Hasier Arraiz EAEANak gaitasungabetu ostean.

## Erreferentziak

* 1 2 (Gaztelaniaz) «Josu Estarrona ocupará en el Parlamento el puesto vacante por la inhabilitación de Hasier Arraiz» elDiario 2016-05-31 (Noiz kontsultatua: 2020-07-23).
* 1 2 «Parlamento Vasco - Parlamentarios y Órganos - Fichas personales» www.legebiltzarra.eus (Noiz kontsultatua: 2020-07-23).
* ↑ Esnaola, Enekoitz. «"Estrategia aldaketa sendotu dugunez, arnasa berria behar da"» Berria (Noiz kontsultatua: 2020-07-23).
* Datuak: Q97623555
# Josu Etxeberria

Josu Etxeberria Azpilikueta (Iturmendi, 2000ko irailaren 9a - ) nafar txirrindularia da. 2021ez geroztik txirrindulari profesionala da Caja Rural-Seguros RGA taldean eta ez du garaipenik lortu.
Josu, Jesus Etxeberria txirrindulari afizionatu ohiaren eta Gloria Azpilikueta Behobia-Donostia lasterketako kirolari ohi irabazlearen semea da. Familiaren aurrekarietan oinarrituta, bost urte zituela bizikletan ibiltzen hasi zen. Burunda Txirrindulari Klubean korritu zuen kadete mailara arte, Irabia Intersport taldearekin bat egin aurretik.

## Palmaresa

2017
* Iruñeko Itzuliko etapa 1
2018
* Iruñeko Itzulia eta 2 etapa
* Gipuzkoako Itzulia eta 2 etapa
* 2. Gipuzkoa Klasikan
2019
* Palentziako Itzuliko etapa 1
* 2. Antzuola Sarian
* 2. Kantabriako Itzulian
2020
* Zamorako Itzulia eta etapa 1

## Sailkapen orokorra Itzuli Handietan

| Itzuli Handia | 2021 | 2022 |
| Italiako Giroa | — | — |
| Frantziako Tourra | — | — |
| Espainiako Vuelta | — | — |
Legenda :
| — | Ez zuen parte hartu |
| DSK | Deskalifikatua |
| UT | Utzi |

## Taldeak

* Caja Rural-Seguros RGA (stagiaire) (2020.8-2020.12)
* Caja Rural-Seguros RGA (2021- )

## Erreferentziak

* ↑ procyclingstats.com
* ↑ Gipuzkoako Itzulia Josu Etxeberriarendako

## Kanpo estekak

Josu Etxeberria - ProCyclingStats
* Datuak: Q100452661
# Josu Frade

Josu Frade Odriozola (Bilbo, 1948) bizkaitar sindikalista da. Iberdrola elektrizitate-konpainian lan egiten du. 1973az geroztik UGT-Euskadiko afiliatua da, eta hainbat kargu izan ditu sindikatuaren barruan. Besteak beste, Iberdrolako delegatu sindikala izan da, UGT-Bizkaiko Zuzendaritzaren antolamendu-idazkaria (1976-1980) eta UGT-Euskadiko Erakunde Ekintzetako idazkaria (1986-1990). 1990ean, UGT-Euskadiko idazkari hautatu zuten, eta 1994an, Gasteizen egindako VI. Biltzarrean, berriz hautatu zuten. Gaur egun, ehungintza-, kimika- eta elektrizitate-arloko enpresak biltzen dituen UGTren Federazioko idazkari nagusia da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260795
# Josu García (musikaria)

Jesús "Josu" Rodríguez García (Oiartzun, 1965eko abenduaren 24a) gipuzkoar jatorriko aragoiar gitarra-jotzailea da. 1999an Pablo Martínekin batera La Tercera República taldea sortu zuen. Azkenaldian, Loquillorekin batera, rock doinuak jotzen ditu.
# Juan Bautista Belaunzaran

Juan Bautista Belaunzaran Zabala (izengoitia: Patxi Bakallo) gipuzkoar bertsolaria izan zen (Errenteria, 1832ko urriaren 31 – Buenos Aires, 1896ko martxoaren 4a), Xenpelarrekin neurtzeko beldurrik ez zuen gizona. Bere bertsoak Auspoa bildumaren 66. liburukian jasotzen dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) «Juan Bautista Belaunzaran Zabala» Euskomedia (Noiz kontsultatua: 2017-01-18).
* Datuak: Q12260948
# Juan Bautista Bengoetxea

Juan Bautista Bengoetxea Cousillas (Ondarroa, Bizkaia, 1969) ikertzailea eta irakaslea da. EHUtik Filosofian doktorea.
Gaur egun Universitat de les Illes Balearseko irakaslea da, eta bere azken saiakera Cyborgaren otzantasuna izan da. Joseba Jaka beka saria irabazi zuen lan horren ondorioz.

## Lanak
### Liburuak

* 2010, Ética e ingeniería. Valladolid: UVa (Carl Mitcham-ekin batera)
* 2009, Cyborgaren otzantasuna. Donostia: Elkar.
* 2003, Dogmak zientzian? Feyerabend, Kuhn, Popper. Donostia: Jakin (Xabier Eizagirrerekin batera).
* 2000, Filosofia eta zientzia: Vienako Zirkulua. Donostia: Jakin.

### Edizioak eta ko-edizioak

* 2004, Filosofiako gida. Bilbao: UEU (Joxe Azurmendi, Joana Garmendia eta Iñaki Sotorekin batera).

### Zenbait artikulu

* 2010 Crítica filosófica y progreso científico - Simposio ‘La filosofía de la ciencia de Roberto Torretti’ (Teorema, 29)
* 2009 Teknozientzia, politika zientifikoa eta bullshit (Jakin, 171)
* 2008 ¿Es la crítica de Philip Mirowski a la filosofía de la ciencia extensible a la filosofía de la tecnología? (Argumentos de Razón Técnica, 11)
* 2007 La vida de los experimentos en la ciencia en práctica (Revista Portuguesa de Filosofia, 63)
* 2007 Naturaleza literaria de la divulgación de la tecnociencia (Episteme, 25)
* 2007 Between Models and Metaphors. On the Popularization of Techno-Science (Ometeca, 11)
* 2006 Culture and Technology in Spain: From Philosophical Analysis to STS (Carl Mitchamekin) (Technology and Culture, 47)
* 2005 Teknopop, Teknozientzia, Teknohermetismo: Kraftwerk, Devo, El Aviador Dro eta zientzia-fikzioa (Jakin, 150)
* 2005 Desquineando la semejanza (Manuscrito, 28)
* 2004 Filosofía y enseñanza de la química sin reduccionismos (Educaçâo e Filosofia, 35-36)
* 2004 Eskuin filosofikoaren aldeko alegatu bat (Jakin, 142)
* 2001 Pentsamenduaren norabideak XXI. Mendean (Jakin, 122)
* 1996 Carnap como antecedente del enfoque representacional de las teorías científicas (Xabier Eizagirrerekin) (Arbor, 612/155)
* 1994 Ezagutza errepresentazio gisa: zientzi ezagutzaren kategorizazio errepresentazionala (Xabier Eizagirrerekin) (Uztaro, 10)

## Erreferentziak

* ↑ (Gaztelaniaz) «Juan Bautista Bengoetxea Cousillas», Auñamendi Eusko Entziklopedia.
* Datuak: Q12260949
# Juan Bautista Baigorria

Juan Bautista Baigorria, Granadero Baigorria izenez ere ezaguna, San Luis probintzian jaio zen eta San Lorentzoko guduan hil zen 1813ko otsailaren 3an, soldadu argentinarra izan zen. Guduan hil zen eta bere komandantea salbatu zuelako egin zen ezagun, errealista batek orduko Jose de San Martín koronelari baionetaz erasotzea eragotzi zionean.

## Ibilbide militarra

Baigorria Zaldi bidezko granadarien erregimentuko 1. konpainiaren parte izan zen. San Lorentzoko guduan izan zen, 1813ko otsailaren 3an. Soldadu errealista batek bere komandantea hiltzen saiatu zenean, orduko San Martin koronela, eroritako zaldiaren azpian hanka bat itsatsita zeukanean, Baigorriak etsaia hil zuen lantzaz. San Martinen zaldia zauritu eta eraitsi zuen animalia tirokatu zuen errealista batek, eta orduan koroela hankan harrapatu zuen. Baigorriko ekintza horri esker, Juan Bautista Cabral soldadu soilak koronelari lagundu eta bere bizitza salbatzeko aukera eman zion. Baigorria ekintza honetan hil zen errealista batek zauritu ostean.
Santa Fe probintziako Granadero Baigorria herriarekin gogoratu eta ohoratzen da, bere izena daramana.

## Kanpo estekak

* Datuak: Q6298971
# Juan Bautista Anza I.a

Juan Bautista Anza I.a (Hernani, 1693ko ekainaren 29a - Arizona, 1740ko maiatzaren 9a) gipuzkoar militar eta esploratzailea izan zen, Juan Bautista Anzaren aita. Umetan bere aitari lagundu zion botikak eramaten sendagileei. Dantzaria zen eta eliza katolikoak dantza paganoak ekiditzea lortu ez zuenez bereak bezala hartu zituen eta honek asko lagundu zion ameriketako natiboekin lan egin zuenean. Gaztea zela, 19 urte zituela, Espainia Berrira bidali zuten, Culiacanera. Handik Alamos herrira joan zen meatzari izatera denbora labur batez, Aguajera joan baitzen meatzari izatera. Urte gutxi pasa ostean politikan sartu zen eta gorakada azkarra izan zuenirakurtzen eta idasten zekielako. Janos presondegian egin zuen lan 1721ean. Maria Rosa Bezerrarekin ezkondu zen. Neska presondegiaren nagusia zen kapitainaren alaba zen. Han 1726ra arte egon zen, Fronterasko presondegiko kapitaina izendatu zutenera arte.
Hango agintaria zenean San Luis ibaia exploratzeko ezpedizioa bidali zuen. Guevavi, San Mateo, Sicurisuta eta Sópori rantzoak ezarri zituen; Arizona hegoaldeko lehen abeltzantza lanak egin zituen. Bertan zilar asko aurkitu zuen eta badirudi Arizona izena euskeratik datorrela eta Manuel Jose Sosa idazleak zilarra lantzen zen rantzoari Arizona deitzen ziola ere.
Mexiko iparmendebaldean eta Estatu Batuetan bizi izan zen. Eusebio Francisco Kinorekin expedizioak egin zituen eta Apacheen kontra burrukatu zueneta eurak hil zuten 1740an.

## Erreferentziak

* ↑ (Ingelesez) Tumacacori, Mailing Address: P. O. Box 8067; Us, AZ 85640 Phone:377-5060 Contact. «Juan Bautista de Anza I - Tumacácori National Historical Park (U.S. National Park Service)» www.nps.gov (Noiz kontsultatua: 2019-04-02).

## Ikus, gainera

* Fronteras
* Antzinako Erregimenaren krisia Hego Euskal Herrian
* Datuak: Q13519430
# Juan Bautista Arismendi

Juan Bautista Arismendi (La Asunción, 1775eko martxoaren 15a - Caracas, 1841ko ekainaren 22a) militar espainiar izan zen eta ondoren venezuelarra, Venezuelako Armadako ofiziala eta Venezuelako Independentziaren prozerra, Luisa Cáceres Díaz de Arismendi heroiaren senarra.

## Biografia

Gurasoak Miguel Arismendi Marcano eta Maria Subero de Ibáñez de Eguía Alfonzo izan zituen. Aita, jatorriz euskalduna, Milizietako Kapitaina, Alguacil Nagusia, Fiel Ejecutor, Regidor y Santa Hermandad de La Asuncióngo alkate izan zen. 1785 eta 1788an bizileku-epaiketak ere egin zituen. 1791ko azarorako, justizia nagusia eta Iparraldeko Armen Komandantea (Santa Ana) zen, ondoren bere seme Juan Bautistak bete zuen kargua.
* Datuak: Q3361160
# Juan Bautista Artzamendi

Juan Bautista Artzamendi (Mendarozketa, 1635eko urtarrilaren 20a - Madril, 1720ko urriaren 30a) arabar elizgizona izan zen. Valladolideko Santa Cruzen ikasi ondoren, inkisidore bilakatu zen. 1720an inkisidore nagusi izendatu zuten.
# Juan Bautista Azkarate

    Artikulu hau Arrasateko pilotariari buruzkoa da; beste esanahietarako, ikus «Azkarate».
Juan Bautista Azkarate Egaña (Arrasate, 1891ko ekainaren 24a - ibidem, 1965eko apirilaren 11a), pilota munduan Mondragonés bezala ezaguna, euskal herritar pilotaria izan zen.

## Ibilbidea

Arrasaten jaioa zenez, gaztelaniazko Mondragonés ezizenaz ezaguna izan zen. 1911n soldadutza Donostian egiten ari zela debutatu zuen. 1917an Astelena pilotalekuan Valentín Castellanos menderatu zuenez, de facto buruz buruko txapeldun bilakatu zen. Orduko arerio nagusia Kantabria bizkaitarra zuen. Hurrengo hamarkadan txapelduna izan zen, 1926an Atano III.ak menderatua izan zen arte. Hala ere, 1942ra arte ez zen erretiratu.

## Erreferentziak

* ↑ Bombin, Luis. Juan Bautista Azcarate Egaña. in: Auñamendi Eusko Entziklopedia..
* Datuak: Q2835296
* Multimedia: Juan Bautista Azcárate / Q2835296
# Kalkurmolita

Kalkurmolita sulfato motako minerala da.

## Ezaugarriak

Kalkurmolita sulfato mineralaren formula kimikoa hau da: ${\ce {(Ca,Na)2(UO2)3Mo2(O,OH)11 * nH2O}}$.

## Erreferentziak

* 1 2 (Ingelesez) «Calcurmolite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3650522
* Multimedia: Calcurmolite / Q3650522